Poplap met 'n Stoflap: Ek voel olik.
Ek voel olik.
Niks ernstigs nie, net 'n nare, gemene somerverkoue wat my neus laat water, my kop wollerig laat voel, en my keel krap.
Ek nies en hoes en proes. Ek kry koue rillings. Dit voel of my oë vol sand is. Ek verlang na my ma. Daarom gaan ek in die middel van die dag in die bed klim. Want ek het soos die oumense sou sê, ek het 'n paar swak longe aan my, en as die verkoue eers in my bors ingetrek het, is dit nag. Ek gaan sommer nou my slapies aantrek, en 'n pilletjie drink.